**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.888 „Noteikumi par darbības programmas "Uzņēmējdarbība un inovācijas" papildinājuma 2.1.2.2.aktivitātes "Jaunu produktu un tehnoloģiju izstrāde" 2.1.2.2.2.apakšaktivitātes "Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā" projektu iesniegumu atlases otro un turpmākajām kārtām””** **sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Tiesību akta projekts ir izstrādāts pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Tranzīta un loģistikas nozarē komersantiem ir ierobežotas iespējas saņemt atbalstu, jo netiek piešķirts atbalsts iekraušanas, izkraušanas, pārkraušanas iekārtu iegādei.  Starpposma pārskatā var iekļaut izmaksas par iekārtām, kuras nav finansējuma saņēmēja īpašumā Latvijā. T.i. tās tiek izgatavotas vai tiek transportētas, bet finansējuma saņēmējs par tām ir samaksājis pirmos maksājumus. Kā rezultātā pastāv risks, ka sadarbības iestāde ir veikusi maksājumu finansējuma saņēmējam par pasūtīto iekārtu, bet tā netiks piegādāta.  Lai noslēgtu līgumu ar sadarbības iestādi par projekta īstenošanu, projekta iesniedzējs iesniedz sadarbības iestādē kredītiestādes kredītkomitejas lēmumu par kredīta piešķiršanu projekta īstenošanai, līdz ar to var veidoties situācija, ka sadarbības iestāde noslēdz līgumu ar projekta iesniedzēju, bet kredītiestāde nenoslēdz līgumu par kredīta piešķiršanu. Rezultātā projekta iesniedzējs nevar īstenot projektu, bet projektam piešķirtais atbalsts ir „iesaldēts”, jo to nevar piešķirt citam projektam.  Projekta īstenošanas laikā finansējuma saņēmējs var saņemt avansa maksājumu, kas nepārsniedz 35 % no pieprasītā finansējuma apmēra. Lai saņemtu avansa maksājumu, finansējuma saņēmējs triju mēnešu laikā pēc līguma par projekta īstenošanu noslēgšanas iesniedz sadarbības iestādē bankas garantiju par avansa summu. Bankas garantijas termiņš nav īsāks par projekta īstenošanas termiņu. Līdz ar to veidojas situācija, ka avanss tiek segts ar pēdējā maksājuma pieprasījumu, kura izvērtēšanai ir nepieciešams laiks, kā rezultātā bankas garantija beidzas pirms sadarbības iestāde ir izvērtējusi projekta noslēguma maksājumu.  2.1.2.2.2.apakšaktivitātes projektu iesniegumu atlases pirmajā kārtā 15% no apstiprinātajiem projektiem tika pārtraukti, tādēļ, lai nodrošinātu 100% ES fondu līdzekļu apguvi, ir nepieciešams apstiprināt vairāk projektus, līdz ar to apakšaktivitātes ietvaros ir nepieciešams piešķirt lielāku finansējumu. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Svītrot iekraušanas, izkraušanas, pārkraušanas iekārtu izmaksas no neattiecināmajām izmaksām. Joprojām atbalsts netiek piešķirts jebkāda veida pārvietojamās tehnikas, transportlīdzekļu un kuģošanas līdzekļu iegādei, ja tiem saskaņā ar Ceļu satiksmes likumu ir nepieciešama reģistrācija Ceļu satiksmes drošības direkcijā vai Valsts tehniskās uzraudzības aģentūras Traktortehnikas reģistrā vai ja tie tiek reģistrēti Civilās aviācijas aģentūras Gaisa kuģu reģistrā vai kādā no Latvijas Jūras administrācijas kuģu reģistriem, vai ja uz tiem attiecas Latvijas Republikas normatīvie akti par kuģošanas līdzekļu satiksmi iekšējos ūdeņos.  Attiecināmajās izmaksās iekļauj tikai tos sākotnējos ieguldījumus, par kuriem projekta noslēguma vai starpposma pārskata iesniegšanas dienā būs pilnībā samaksāts, kuri būs finansējuma saņēmēja īpašumā Latvijā un kuri tiks izmantoti projektā paredzētās saimnieciskās darbības veikšanai. Starpposma pārskatā attiecināmajās izmaksās var iekļaut atbilstoši projekta iesniegumam faktiski veiktos izdevumus, ja tie neatbilst augstāk minētajām prasībām, bet par attiecīgo finansējuma apmēru ir iesniegta bankas garantija, kuras termiņš ir vismaz divi mēneši pēc līgumā par projekta īstenošanu noteiktā projekta pabeigšanas datuma.  Lai veicinātu efektīvu Eiropas Savienības struktūrfondu apguvi ir nepieciešams grozīt prasību, ka projekta iesniedzējam, lai noslēgtu līgumu ar sadarbības iestādi par projekta īstenošanu, projekta iesniedzējs iesniedz sadarbības iestādē kredītiestādes kredītkomitejas lēmumu par kredīta piešķiršanu projekta īstenošanai. Minētā prasība ir nepieciešams aizstāt ar prasību, ka projekta iesniedzējs, lai noslēgtu līgumu ar sadarbības iestādi par projekta īstenošanu, projekta iesniedzējs iesniedz sadarbības iestādē līgumu, kas noslēgts ar kredītiestādi par kredīta piešķiršanu projekta īstenošanai.  Finansējuma saņēmējam pēc projekta apstiprināšanas un pirms līguma slēgšanas ar sadarbības iestādi ir nepieciešams laiks, kamēr kredītiestāde izskata pieteikumu un noslēdz līgumu par kredīta piešķiršanu. Ja sadarbības iestāde apstiprina projekta iesniegumu bez nosacījumiem, tad termiņš līguma ar kredītiestādi iesniegšanai tiek paredzēts divi mēneši pēc sadarbības iestādes uzaicinājuma noslēgt līgumu. Ja sadarbības iestāde apstiprina projekta iesniegumu ar nosacījumiem, tad termiņš līgumam ar kredītiestādi iesniegšanai tiek paredzēts divas nedēļas pēc sadarbības iestādes uzaicinājuma noslēgt līgumu, jo sarunas ar banku par kredīta piešķiršanu var veikt paralēli ar sadarbības iestādes nosacījumu izpildi. Sadarbības iestādes nosacījumu izpildei ir atvēlēti divi mēneši, kā arī divi mēneši ir atvēlēti sadarbības iestādei, lai izvērtētu vai nosacījumi ir izpildīti.  Ņemot vērā, ka pēc projekta īstenošanas pabeigšanas sadarbības iestādei ir nepieciešams laiks un tas ir noteikts normatīvajos aktos un līgumā par projekta īstenošanu, kurā jāizvērtē noslēguma pārskats un jāapstiprina maksājuma pieprasījums, tad avansa maksājuma garantijas termiņam ir praktiska un finansiāla nodrošinājuma nozīme tikai tad, ja šis garantijas darbības laiks pārsniedz projekta īstenošanas un izdevumu apstiprināšanas termiņu, līdz ar to ir nepieciešams noteikt, ka Bankas garantijas termiņš nav īsāks par diviem mēnešiem pēc līgumā par projekta īstenošanu noteiktā projekta pabeigšanas datuma.  Darbības programmas „Uzņēmējdarbība un inovācijas” 2.1.2.2.2.apakšaktivitātes „Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā” projektu iesniegumu atlases otrajai kārtā pieejamais finansējums ir 34 023 106 lati. Noteikumu projekts paredz uzņemties virssaistības 3 402 311 latu apmērā, kas sastāda 10% no pieejamā finansējuma otrajai kārtai. |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Nav. |

**Anotācijas II sadaļa – projekts šo jomu neskar.**

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2011.** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Darbības programmas „Uzņēmējdarbība un inovācijas” 2.1.2.2.2.apakšaktivitātes „Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā” projektu iesniegumu atlases otrajai kārtā pieejamais finansējums ir 34 023 106 lati.  Noteikumu projekts paredz uzņemties virssaistības 3 402 311 latu apmērā, kas sastāda 10% no pieejamā finansējuma otrajai kārtai.  Virssaistības šai gadījumā nozīmē atļauju apstiprināt projektus un noslēgt līgumus par lielāku summu, nekā projektu iesniegumu atlases kārtai noteiktais finansējums. Projektu īstenošanas laikā daļa no projektiem netiek pabeigti, vai arī to izmaksas ir mazākas nekā sākotnēji plānots, līdz ar to uzņemtās virssaistības faktiski izmaksātas netiek.  Piemēram, 2.1.2.2.2.apakšaktivitātes projektu iesniegumu atlases pirmajā kārtā 15% no apstiprinātajiem projektiem tika pārtraukti.  Gadījumā, ja visi 2.1.2.2.2.apakšaktivitātes projektu iesniegumu atlases otrajā kārtā apstiprinātie projekti tiks sekmīgi īstenoti, tad ietekme uz 2011.gada budžetu būs 20% no piešķirto virssaistību apjoma (finansējuma saņēmējiem izmaksātie avansi). Savukārt 2012.gadā un 2013.gadā ietekme uz valsts budžetu būs 40% no piešķirto virssaistību apjoma katru gadu. Projektu īstenošana tiks uzsākta 2010.gada vidū un tiks pabeigti ne vēlāk kā pēc 18 mēnešiem. Lielākā daļa no izmaksām ir plānota projektu beigās.  Vienlaikus izmaksātās virssaistības tiks deklarētas Eiropas Komisijai un līdzekļi 100% apjomā atgriezti valsts budžetā.  Ja virssaistības būs nepieciešams izmaksāt, tad izmaksa tiks veikta no Ekonomikas ministrijas budžeta apakšprogrammas "Eiropas Reģionālās attīstības fonda (ERAF) projektu (2007-2013) īstenošana" (62.06.00). Kā liecina 2010.gada pieredze, šajā budžeta apakšprogrammā veidojās līdzekļu pārpalikums, jo ne visi projekti, kuriem ir ieplānoti budžeta līdzekļi, tiek īstenoti. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Virssaistības tiks deklarētas Eiropas Komisijai pēc attiecināmo izdevumu rašanās. | | | | |

**IV sadaļa – projekts šo jomu neskar.**

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Regula Nr.800/2008). |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:  Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Regula Nr.800/2008). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.800/2008 2.panta 10.punkts.  Regulas Nr.800/2008 12.panta 1.punkta a) apakšpunkts | Ministru kabineta noteikumu projekta 2.punkts. Ministru kabineta noteikumu projekta 3.punkts. | Pārņem pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Lai sniegtu reģionālo valsts atbalstu, kā arī piešķirtu struktūrfondu līdzfinansējumu, dalībvalstij ir obligāti jāpiemēro Regula Nr.800/2008; | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo MK noteikumu projekts saskaņā ar Regulas Nr.800/2008 3.pantu ir atbrīvots no iepriekšējas paziņošanas EK. Par atbalsta programmu saskaņā ar Regulas Nr.800/2008 9.pantu EK ir jānosūta informācijas kopsavilkuma veidlapa 20 darba dienu laikā pēc MK noteikumu spēkā stāšanās. | | |
| Cita informācija | Nav | | |

**Anotācijas VI sadaļa - projekts šo jomu neskar.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija un valsts aģentūra „Latvijas Investīciju un attīstības aģentūra”. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās valsts aģentūra „Latvijas Investīciju un attīstības aģentūra”. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs A.Kampars

Vīza: Valsts sekretārs J.Pūce

14.01.2011. 12:15

Austris Jansons

67013062, Austris.Jansons@em.gov.lv